కొలంబియా, దక్షిణ కెరొలిన
కొలంబియా యునైటెడ్ స్టేట్స్ లోని దక్షిణ కెరొలిన రాష్ట్ర రాజధాని మరియు అత్యంత పెద్ద నగరం. 2000 జనాభా లెక్కల ప్రకారం ఈ నగర జనాభా 116,278, అయితే 2009 జనాభా లెక్కల అంచనాలు ఈ నగర జనాభాను 129,333గా చూపాయి. కొలంబియా, రిచ్లాండ్ కౌంటీ యొక్క కౌంటీ స్థానంగా ఉంది, కానీ నగరంలోని ఒక ప్రాంతం పరిసరంలోని లెక్సింగ్టన్ కౌంటీ లోనికి విస్తరిస్తుంది. 744,730 మహానగర గణాంక వైశాల్యానికి ఈ నగరం కేంద్రంగా ఉంది, ఇది రాష్ట్రంలోని అత్యంత పెద్ద మరియు యునైటెడ్ స్టేట్స్ లోని 65వ-అత్యంత పెద్ద మహానగర ప్రాంతం. ఈ నగరం యొక్క పేరు క్రిస్టఫర్ కొలంబస్ పేరు మీదుగా, అమెరికా యొక్క కవిత్వ సమానార్ధంగా ఏర్పడింది.
సియాటెల్
సియాటెల్ అమెరికాలోని పశ్చిమతీర నౌకాశ్రయ నగరాలలో ఒకటి మరియు కింగ్ కౌటీ కౌంటీ స్థానంగా ఉంది. 2015 గణాకాల ఆధారంగా నగరజనసంఖ్య 6,84,451. ఉత్తర అమెరికా పసిఫిక్ వాయవ్య ప్రాంతంలోను, యు.ఎస్. స్టేట్ వాషింగ్టన్‌లలోనూ సియాటెల్ అతిపెద్ద నగరం. 2013 జూలైలో యునైటెడ్ స్టేట్స్‌లో అతివేగంగా అభివృద్ధి చెందుతున్న నగరంగా సియాటెల్ గుర్తింపు పొందింది. అలాగే 2015 మే గణాంకాలను అనుసరించి 2.1% అభివృద్ధితో సియాటెల్ యునైటెడ్ స్టేట్స్‌లోని టాప్ 5 నగరాలలో ఒకటిగా గుర్తించబడింది. యునైటెడ్ స్టేట్స్ లోని (మహానగర ప్రాంతం) మెట్రోపాలిటన్ ప్రాంతాలలో 3.7 మిలియన్ల జనసంఖ్య కలిగిన సియాటెల్ 15వ స్థానంలో ఉంది. సియాటెల్ నగరం పుగెట్ సౌండ్ మరియు వాషింగ్టన్ సరోవరం మద్య ఉంది. నగరం కెనడా దేశ నైరుతీ సరిహద్దు ప్రాంతం, యునైటెడ్ స్టేట్స్ వాయవ్య సరిహద్దు ప్రాంతంలో ఉంది. ఉత్తర అమెరికా నౌకాశ్రయాలలో మూడవస్థానంలో ఉన్న సియాటెల్, ఆసియా ప్రధాన వాణిజ్య కేంద్రాలలో ఒకటి. సియాటెల్ ప్రాంతానికి యురోపియన్లు ప్రవేశించక ముందు ఈ ప్రాంతంలో 4,000 సంవత్సరాల ముందుగానే స్థానిక అమెరికన్లు నివసించారు. 1851 నవంబరు 13న ఆర్థర్ ఏ.డెన్నీ మరియు ఆయన బృందం (డెన్నీ పార్టీ) స్కూనర్ షిప్‌లో ప్రయాణించి ఇలినాయిస్ నుండి పోర్ట్‌లాండ్, అరెగాన్ మీదుగా ప్రయాణించి సియాటెల్ లోని అల్కి పాయింట్ చేరుకున్నారు. 1852లో తమ స్థావరాన్ని తూర్పుతీరంలోని ఎలియాట్ బేకు తరలించి దానికి సియాటెల్ అని పేరు పెట్టారు. ఈ ప్రాంతంలో నివసిస్తున్న దువామిష్ మరియు స్క్వామిష్ గిరిజన ప్రజల ప్రతినిధి సియాటెల్ జ్ఞాపకార్ధం ఈ పేరు నిర్ణయించారు. సియాటెల్‌లో కొయ్య తయారీ మొదటి ప్రధాన పరిశ్రమగా ఉండేది. తరువాత వాణిజ్య మయమై నౌకానిర్మాణ రంగం అభివృద్ధి చెందింది. నౌకానిర్మాణం 1910 గోల్డ్ రష్ సమయంలో అలాస్కా చేరడానికి మార్గం సుగమం చేసింది.